Zedek Lmulud yettwaweḍ, imusnawen-nneɣ, ifennanen-nneɣ, isertanen-nneɣ susmen...! D acu tenna-m ?
Aqemmuc n kra n yemdanen yecba tazuliɣt-nni yettfuḥun ! Mi d-nnan awal, amzun bran-d i wuriḍ-nni n win yeččan tibṣelt yerkan! Kra deg-neɣ ttnaɣen ɣef tlelli maɛna nutni ugin-tt i wiyaḍ, ttnaɣen ɣef teqbaylit maɛna warǧin urin awal s teqbaylit, ttnaɣen ɣef tugdut nutni lamer sɛan adabu ger ifassen-nsen ad snegren lɛamma! Ččuren d nnefs, ččuren d ttnefxa, ččuren d yir nwayat!
Zedak Lmulud d win yesɛan tirrugza, d win yuran s teqbaylit i teqbaylit, d win ixulḍen imeɣnasen imeqranen n teqbaylit, d win warǧin yečči si tbaqit n ddel, d win izemren ad yinig ad yidir di l’europe neɣ Marikan neɣ Kanada maɛna yextar tudert-is di tmurt-is, d win id-yennan tiqerḥanin di lawan deg wiyaḍ ǧǧan annar d ilem, d win yeddan di tmesbaniyin n 2001, d win yeddan di tmesbaniyin n tlawin, d win yefkan tugett n wakud-is i tira d unadi di tmedyazt, d win yerran tajmilt i wid-nni ttun medden, d win iḥemlen tudert, tayri, tilelli, tugdut…
Ass-agi win id-yekren kan akka ad d-yesfuḥ lɛama s imeslayen ur yeswin tibṣelt yerkan. Win id-yekkeren kan akka ad d-yerḍ seg imi-s w ad ifetu ɣef lɛama. Win id-yekkeren kan akka ad yekkat deg irgazen, ad ireggem imusnawen neɣ imedyazen. Ahhh…i kem-yuɣen a taqbaylit-iw!
Argaz wwḍen ɣer nnif-is, wwḍen ad snegren axxam-is, ad sguǧlen tarwa-s maɛna kra n iqbayliyen hata wayen id-qaren deg iẓedwa n Net: « Ce qui me dérange dans cette attitude de Zedek est qu'elle braque tout d'un coup les projecteurs sur sa personne et sa carrière. Or, c'est sur notre combat que nous devrions nous focaliser. Je suis évidemment solidaire de Mouloud. Il ne faudrait pas qu'il devienne l'arbre qui cache la forêt. »
Ad as-iniɣ i gma-t-nneɣ-agi belli keč turiḍ-d ayagi s tufra, daxel n wexxam-ik, deffir uselkim-inek, Zeddek Lmulud yecna-d ayen yettxemmim sdat n 5000 d amdan. Keč tiktiwin-ik warǧin id-fiɣent si tewwurt n wexxam ɣar berra, Zedek Lmulud tamedyazt-is tewweḍ yal tameẓuɣt n weqbayli.
Neɣ wagi id-yenn-an di « commentaire » n liberté « Jouer dans la cour des grands n est pas chose facile! Celui qui apprend a marcher ne pourra jamais se présenter aux jeux olympiques pour courir le 100m.A ZDAK ZDAK !!! ». Ad ak-iniɣ aḥlil fell-ak a gma, yerna tsemmaḍ i yiman-ik -MALIK AMAZIGH- Nek ad ak-iniɣ d keč, weḥdek kan, i d anelmad n tikli, mazal-ak amecwar i wakken ad d-qeḍɛeḍ Zedek.L . Zedek Lmulud d aɛebwaj n tikli, d aɛebwaj n wawal. Akken yella yir awal i tell yir tasusmi. Ihi imeslayen-agi inek a gma tif-iten tsusmi. Zedek Lmulud mači d 100 lmitart i d lḥirfa-s, axatar tazla yeǧǧa-tt i wid yesɛan iḍaren ɣezzifen, lḥirfa-s, netta, d ayen yugaren 100 isegwasen n tmusni, d ayen akken yessegmayen allaɣen....
Lammer wid-agi yekkaten di Zedek.L ẓran azal yeṣɛa umusnaw, ahat ur sawaḍen ara ad refden allen-nsen sdat-s, maɛna seg wakken lakul n lezzayer yeḥfan yessufuɣ-d akraren, d win’akken yexmumin id-iṣuḥ ibidi (abernus) amellal.
Maɛna ayen id-iyi-iqarḥen ugar, di temsalt-agi n Zedek.L, d tasusmi n imusnawen akwed ifennanen-nneɣ. Am akken is-yenna Ǧeḥa « Awar d-taweḍ s ixef-iw ».
“Win ur nḥuder afennan ur iḥuder d iman-is” Z.Lmulud.
Aḍris sɣur : Merzouk ouchene.
Comments
soutient à ZDEK Mouloud
YIWEN UR YEZMIR AD AS YER TAKMAMT I UNAZUR; Personne n'est à l'abri de la bêtise de l'intolérance! Alors c'est plus qu'une obligation, un devoir de soutenir et de protéger Mouloud pour qu'il puisse continuer à composer à chanter! Alors soyons nombreux à dénoncer les menaces et les pressions odieuses dont il est victime
dhakerkour!
dhakerkour!
kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn eng_Latn fra_Latn fra_Latn luo_Latn luo_Latn